CELEX: C2006/010/43
Language: da
Date: 2006-01-14 00:00:00
Title: Sag T-374/05: Sag anlagt den  6. oktober 2005  — Schierhorst mod Kommissionen

14.1.2006   
            
            
               DA
            
            
               Den Europæiske Unions Tidende
            
            
               C 10/21
            
         Sag anlagt den 6. oktober 2005 — Schierhorst mod Kommissionen
   (Sag T-374/05)
   (2006/C 10/43)
   Processprog: fransk
   Parter
   
      Sagsøger: Rainer Johannes Schierhorst (Georgetown, Guyana) [ved: avocats S. Rodrigues og A. Jaume]
   
      Sagsøgt: Kommissionen for De Europæiske Fællesskaber
   Sagsøgerens påstande
   
               —
            
            
               Annullation af ansættelsesmyndighedens afslag på sagsøgerens klage samt af den af ansættelsesmyndigheden den 5. januar 2005 trufne afgørelse om udnævnelse hvorved sagsøgerens lønklasse fastsættes i henhold til artikel 12, stk. 3, i vedtægtens bilag XIII og hans løntrin i henhold til den nugældende artikel 32 i vedtægten.
            
         
               —
            
            
               Retten oplyser ansættelsesmyndigheden om de retsvirkninger, der følger af annullationen af de anfægtede afgørelser, og navnlig af sagsøgerens omplacering til lønklasse A*10, løntrin 4, og dette med tilbagevirkende kraft fra den 1. februar 2005, som er ikrafttrædelsestidspunktet for afgørelsen om udnævnelse af 11. oktober 2004.
            
         
               —
            
            
               Subsidiært tilpligtes Kommissionen at erstatte det tab, sagsøgeren har lidt som følge af ikke at være blevet indplaceret i lønklasse A*10, løntrin 4, fra den 1. februar 2005, som er ikrafttrædelsestidspunktet for afgørelsen om udnævnelse af 5. januar 2005.
            
         
               —
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter
   Sagsøgeren bestod den almindelige udvælgelsesprøve KOM/A/1/02 med henblik på ansættelse af fuldmægtige i lønklasse A7/A6 på området for landbrug, og blev udnævnt til tjenestemand ved den anfægtede afgørelse af 5. januar 2005. I henhold til artikel 12 i vedtægtens bilag XIII blev sagsøgeren indplaceret i den nye lønklasse A*6, som er lavere end de tidligere lønklasser A7/A6, der svarer til lønklasserne A*8/A*10 under den nye ordning.
   Sagsøgeren har til støtte for sine påstande påberåbt sig anbringender, der svarer til de i sag T-207/05 anførte (1).
   
      (1)  EUT C 193 af 6.8.2005, s. 36.